Rognes

Rognes er ei bygd i Midtre Gauldal, Trøndelag. Bygda ligger ca en mil sør for Støren, retning Røros.

Stedet har knapt 200 innbyggere, og ligger like ved elva Gaula, hvor en rekke gode laksevald er å finne. Hovednæringen er jordbruksvirksomhet. Tidligere var det også en skofabrikk, ryggsekkfabrikk og mekaniske verksteder der.

På Rognes var det flere grendeskoler, men i 1955 ble alle samlet i Aune skole, som lå på vestsiden av Gaula. Senere ble det bygd en ny skole på østsiden. Etter flere runder med nedleggelsesdiskusjoner ble skolen til slutt lagt ned i 1999. Skolebarn fra Rognes drar nå til Støren for å få undervisning.

På Rognes finner en også gårdene Bones, tidligere Buanes, som er nevt i Snorres Heimskringla. Bones er en gammel kongsgård, som var i drift allerede på 900-tallet.  

Rognes er hjemstedet til langrennsløperen Marit Bjørgen.

Kategori:Bosetninger i Midtre Gauldal
Kategori:Bygder og grender i Trøndelag